1998R0963 — ET — 06.01.2005 — 006.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 963/98,

7. mai 1998,

millega sätestatakse lillkapsa ►M5 ————— ◄ turustusstandardid







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, ( 1 ) viimati muudetud komisjoni määrusega (EÜ) nr 2520/97, ( 2 ) eriti selle artikli 2 lõiget 2, ning arvestades, et: ning arvestades, et: lillkapsas ja artišokk on määruse (EÜ) nr 2200/96 I lisas toodete hulgas, mille standardid tuleb vastu võtta; nõukogu 4. aprilli 1962. aasta puu- ja köögiviljaturu ühise korralduse järkjärgulist kehtestamist käsitleva määruse (EÜ) nr 23 ( 3 ) (viimati muudetud komisjoni määrusega (EÜ) nr 888/97) ( 4 ) II/1 lisas on sätestatud lillkapsa ühised kvaliteedistandardid; komisjoni määruse nr 58, millega sätestatakse teatavate määruse nr 23 lisas I B loetletud toodete kvaliteedistandardid ( 5 ) (viimati muudetud määrusega (EÜ) nr 888/97), lisas I/6 on sätestatud artišoki standardid; need standardid ei kajasta enam turunõudeid; seetõttu tuleb asjaomased eeskirjad uuesti sõnastada ning määrus nr 23 ja määruse nr 58 lisa I/6 kehtetuks tunnistada, võttes maailmaturu läbipaistvuse huvides arvesse standardeid, mida on soovitanud ÜRO Euroopa Majanduskomisjon; standardite kohaldamine peaks ebarahuldava kvaliteediga tooted turult kõrvaldama, suunama tootmist tarbijate nõudmisi rahuldavas suunas ja hõlbustama ausal konkurentsil põhinevaid kaubandussuhteid, parandades seeläbi tootmise tasuvust; standardeid kohaldatakse kõikidel turustusetappidel; toodete pikamaavedu, teatav ladustusaeg või mitmesugused toodetega tehtavad toimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise; seda riknemist tuleks seetõttu arvesse võtta lähetamisjärgsetel turustusetappidel standardeid kohaldades; et ekstraklassi tooteid tuleb eriti hoolikalt sortida ja pakkida, võib nende puhul arvesse võtta üksnes mõningat värskuse ja turdumuse vähenemist; käesolevas määruses sätestatud meetmed on kooskõlas värske puu- ja köögivilja korralduskomitee arvamusega, ON VASTU VÕTNUD KÄESOLEVA MÄÄRUSE:







Artikkel 1

▼M5

1. CN-koodi 0704 10 alla kuuluva lillkapsa turustusnormid on sätestatud lisas.

▼B

2. Neid standardeid kohaldatakse kõikidel turustusetappidel määrusega (EÜ) nr 2200/96 sätestatud tingimuste kohaselt.

Lähetamisjärgsetel etappidel võib toodetel siiski esineda vastupidiselt ettenähtud standarditele:

— vähest värskuse ja turdumuse vähenemist,

— muude toodete puhul, v.a ekstraklassi tooted, nende bioloogilisest arengust või riknemisohust põhjustatud kvaliteedi vähest halvenemist.

Artikkel 2

Käesolevaga tunnistatakse määrus nr 23 ja määruse nr 58 lisa I/6 kehtetuks.

Artikkel 3

Käesolev määrus jõustub 1. juulil 1998.

Käesolev määrus on tervikuna siduv ja vahetult kohaldatav kõikides liikmesriikides.









▼M5

LISA

▼B

LILLKAPSASTANDARD

I. TOOTE MÄÄRATLUS

Käesolevat standardit kohaldatakse Brassica oleracea L. convar. botrytis (L.) Alef. var. botrytis lillkapsasortide suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud lillkapsas.

II. KVALITEEDINÕUDED

Standardis määratletakse müügivalmis ja pakendatud lillkapsa kvaliteedinõuded.

A. Miinimumnõuded

Võttes arvesse iga klassi erinõudeid ja lubatud hälbeid, peavad kõikides klassides lillkapsa õisikud olema:

— terved,

— veatud; mädanenud või toiduks kõlbmatud riknenud tooted ei ole lubatud,

— puhtad, nähtava võõrolluseta,

— värske välimusega,

— taimekahjuriteta,

— taimekahjurite tekitatud kahjustusteta,

— ebatavalise pinnaniiskuseta,

— võõra lõhna ja maitseta.

Lillkapsas peab olema niisuguses valmimisastmes ja seisukorras, et see:

— kannatab vedu ja käitlemist, ja

— jõuab sihtkohta rahuldavas seisukorras.

B. Liigitamine

Lillkapsas liigitatakse kolme järgnevalt määratletud klassi:

i) Ekstraklass Selle klassi lillkapsas peab olema eriti hea kvaliteediga. Kuju, arenemistaseme ja värvuse poolest peab see olema sorditüüpiline. Õisikud peavad olema: — hästi väljaarenenud, kõvad, tihked, — struktuurilt kompaktsed, — ühtlaselt valged või valkjaskreemikad, ►M1 ( 6 ) ◄ — veatud, välja arvatud ebaolulised pindmised vead, kui need ei mõjuta toote üldilmet, kvaliteeti, säilivust ega esitusviisi pakendis. Kui lillkapsas saadetakse müüki kattelehtedega või kärbitud kattelehtedega, peavad need olema värske välimusega.

ii) I klass Selle klassi lillkapsas peab olema hea kvaliteediga. See peab olema sorditüüpiline. Õisikud peavad olema: — tihked, — struktuurilt kompaktsed, — valged, elevandiluuvärvi või kreemikad, ( 7 ) — ilma niisuguste vigadeta nagu plekid, õisikust läbitungivad kattelehed, külmakahjustused ja muljutised. Õisikutel võib olla tühiseid pindmisi vigu, kui need ei mõjuta toote üldilmet, kvaliteeti, säilivust ega esitusviisi pakendis: — tühised kuju- ja valmimisvead, — tühised värvusvead, — väga nõrgalt sametjas pealispind. Kui lillkapsas saadetakse müüki kattelehtedega või kärbitud kattelehtedega, peavad need olema värske välimusega.

iii) II klass Sellesse klassi kuulub lillkapsas, mida ei või liigitada kõrgematesse klassidesse, kuid mis vastab eespool nimetatud miinimumnõuetele. Õisikud võivad olla: — veidi moondunud kujuga, — veidi hõreda struktuuriga, — kollakad. ( 8 ) Neil võib olla: — tühiseid päikesepõletusest tingitud vigu, — mitte rohkem kui viis valkjasrohelist kattelehte, — nõrgalt sametjas pealispind (kuid puudutamisel mitte märg ega rasvane). Neil võivad olla kaks järgmistest ebaolulistest vigadest, kui on säilinud põhilised kvaliteedi-, säilivus- ja esitusviisi omadused: — tühised putukatest või haigustest põhjustatud kahjustused, — tühised pindmised külmakahjustused, — tühised muljutised.

III. SUURUSNÕUDED

Suurus määratakse kindlaks suurima ristlõike läbimõõdu alusel. Miinimumläbimõõduks on määratud 11 cm; sama pakendi väikseima ja suurima õisiku suuruse vahe ei või ületada 4 cm.

▼M2

Suurusnõudeid ei kohaldata minilillkapsaste suhtes. ( 9 )

▼B

IV. HÄLBEID KÄSITLEVAD NÕUDED

Igas pakendis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele.

A. Kvaliteedihälbed

i) Ekstraklass

5 % lillkapsaste arvust, mis ei vasta selle klassi nõuetele, kuid vastab I klassi nõuetele või mida võib erandlikult lubada selle klassi lubatud hälvete piires.

ii) I klass

10 % lillkapsaste arvust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires.

iii) II klass

10 % lillkapsaste arvust, mis ei vasta selle klassi ega miinimumnõuetele, välja arvatud mädaplekkide või muul viisil tarbimiseks kõlbmatuks muutunud tooted.

B. Suurushälbed

Kõikides klassides: 10 % lillkapsaste arvust, mis ei vasta suurusnõuetele ega näidatud suurusele, kuid kuulub lähimasse väiksemasse suurusrühma ja/või pakendil näidatud suurusrühma, kõige väiksemasse suurusrühma liigitatud õisikute miinimumläbimõõt peab olema 10 cm.

V. ESITUSVIISI NÕUDED

A. Ühtlikkus

Iga pakendi sisu peab olema ühtlik ja sisaldama sama päritoluga, sama kaubanduslikku tüüpi, sama kvaliteedi ja suurusega lillkapsaid. Ekstraklassi sama pakendi lillkapsad peavad olema ka sama värvusega.

▼M2

Minilillkapsad peavad olema suhteliselt ühtlase suurusega. Neid võib segada muude erinevat liiki ja päritolu köögiviljadega.

▼B

Pakendi sisu nähtav osa peab esindama kogu pakendi sisu.

▼M3

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 10 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Pakendamine

Lillkapsad peavad olema nii pakitud, et need on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend peab olema ilma igasuguse võõrolluseta.

▼M6

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

C. Esitusviis

Lillkapsaid võib müügiks pakkuda:

i) kattelehtedega: lillkapsad, mis on kaetud tervete roheliste kattelehtedega, mida on piisaval arvul ja mis on piisavalt pikad, et täielikult katta ja kaitsta õisikuid. Vars tuleb lõigata veidi altpoolt kattelehtede kinnituskohta;

ii) kattelehtedeta: kõik kattelehed ja varre mittesöödav osa on eemaldatud. Kõige rohkem võib olla viis väikest valkjasrohelist kärpimata kattelehte õisiku lähedal;

iii) kärbitud kattelehtedega: on jäetud vajalikult hulgal õisikut kaitsvaid kattelehti. Kattelehed peavad olema terved, rohelised ja kärbitud, nii et nende pikkus õisiku pealmisest tasapinnast mõõdetuna ei ületa 3 cm. Vars tuleb lõigata veidi altpoolt kattelehtede kinnituskohta.

VI. MÄRGISTAMISNÕUDED

Iga pakendi ühel küljel peavad olema loetavate, püsivate ja väljastpoolt nähtavate tähtedega järgmised andmed:

▼M6

A. Identifitseerimine

Pakendaja ja/või saatja nimi ja aadressSelle teabe võib asendada:

— kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse;

— ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼B

B. Toote liik

— “Lillkapsad”, kui pakendi sisu ei ole nähtav

▼M1

— II jaotise B osa joonealuses märkuses 1 nimetatud muu värvusega lillkapsaste kaubandusliku tüübi või sordi nimi.

▼B

C. Toote päritolu

— Päritoluriik ja võimaluse korral tootmispiirkond või üleriigiline, piirkondlik või kohalik kohanimi.

D. Kaubanduslikud andmed

— Klass

— Suurus väljendatuna miinimum- ja maksimumläbimõõdus või ühikute arvus

▼M2

— “Minilillkapsad” või muu asjakohane termin lillkapsa minivormi kohta, kui see on vajalik. Kui samas pakendis on mitut liiki miniköögivilja, tuleb ära märkida iga toote nimetus ja päritolu.

▼B

E. Ametlik kontrollmärk (ei ole kohustuslik)

▼M6

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.

▼M5 —————